Retten i Holstebro har varetægtsfængslet en 37-årig mand, for fire års seksuelt misbrug af mindreårig pige. Ved dagens grundlovsmøde blev han varetægtsfængslet i to uger.

Manden er sigtet for fire års seksuelt misbrug. Det oplyser vagtchefen hos Midt- og Vestjyllands Politi til TV2/NORD. Misbrugene er foregået i perioden fra 2006 og indtil nu. Han har angiveligt misbrugt sin i dag 13-årige steddatter. Overgrebene er foregået både i mandens hus og på dennes arbejdspladser. Den sigtede er en mand fra det sydlige Thy. Den 37-årige nægter sig skyldig i de alvorlige punkter i sigtelsen, men har erkendt andre. Dørene blev umiddelbart efter oplæsningen af sigtelsen, lukket for offentligheden.